**Эрүүл мэндийг дэмжих сангийн хөрөнгөөр хэрэгжүүлэх**

**Нийгмийн эрүүл мэндийн төсөл, арга хэмжээний санал авч байна.**

Эрүүл мэндийг дэмжих сан нь Монгол улсын Засгийн газрын Тусгай сангийн тухай хуулийн дагуу эрүүл мэндийг хамгаалах, дэмжих чиглэлээр хүн амд эрүүл мэндийн боловсрол олгох, мэдээлэл, сургалт, сурталчилгаа, ухуулга нөлөөлөл, тандалтын ажлыг зохион байгуулахад дэмжлэг үзүүлдэг.

Монгол Улсын Засгийн газрын 2024 оны 78 дугаар тогтоолыг үндэслэн Эрүүл мэндийг дэмжих сангийн хөрөнгөөр санхүүжүүлэх Нийгмийн эрүүл мэндийн төслийн **2024 оны сонгон шалгаруулалтад** оролцохыг урьж байна.

Сонгон шалгаруулалтад оролцох төслийн бичиг баримтыг 2024 оны 10 дүгээр сарын 10-наас - 30-ны өдрийн 17.00 цаг хүртэлх хугацаанд хэвлэмэл хэлбэрээр (**Нийгмийн эрүүл мэндийн үндэсний төвийн бичиг хэрэг, 315 тоот, утас: 458645)** ирүүлнэ үү.

**Төсөлд тавих шаардлага**:

1. З**орилго, зорилт** нь Монгол улсын Засгийн газрын үйл ажиллагааны хөтөлбөрт нийгмийн эрүүл мэндийн чиглэлээр тусгасан зорилтод нийцсэн байна. Төслийг Эрүүл мэндийн сайдын 2024 оны 9 дүгээр сарын 23-ны өдрийн А/396 тушаалын хавсралтанд заасан тэргүүлэх **чиглэлийн дагуу**бичсэн байна. Үүнд:

* 1. Эрүүл мэндийн боловсрол, зан үйл, эрүүл мэндийг дэмжих
	2. Нийгмийн эрүүл мэндийн тандалт, хяналт
	3. Орчны эрүүл мэнд, уур амьсгалын өөрчлөлт
1. Төсөл нь Монгол Улсын Засгийн газрын 2024 оны 78 дугаар тогтоолоор баталсан Эрүүл мэндийг дэмжих сангийн хөрөнгөөр санхүүжүүлэх журмын 4.2-т заасан дараах  **шаардлагыг хангасан** байна. Үүнд:

2.1. төрөөс эрүүл мэндийн талаар баримтлах бодлогын нийгмийн эрүүл мэндийн чиглэлэээр дэвшүүлсэн зорилтод нийцсэн байх

2.2. засгийн газрын үйл ажиллагааны хөтөлбөрийн нийгмийн эрүүл мэндийн чиглэлээр дэвшүүлсэн зорилтод нийцсэн байх

2.3. эрүүл мэндийн салбарын бодлогын уялдааг хангасан тодорхой хэрэгжих боломжтой, хүрэх үр дүнг бодитой тооцсон байх

2.4 төсөл хэрэгжүүлэгчийн хүний нөөц, санхүүгийн чадавхын талаарх мэдээллийг хавсаргасан байх

2.5. төслийн санхүүгийн тооцоолол төсвийг хийсэн байх

3. Аливаа татаас, урамшуулал, тусламж болон барилга байгууламж барих, түрээсийн зардал, бараа бүтээгдэхүүн худалдан авах зардлыг Сангийн хөрөнгөөр санхүүжүүлэхгүй.

4. Хавсаргасан маягтын дагуу төслийн саналыг бичиж,

* Төслийн 2%-ийг хэвлэмэл /цаасан/ байдлаар
* байгууллагын албан хүсэлт,
* байгууллагын гэрчилгээний хуулбар,
* байгууллагын өр төлбөргүй тухай харилцагч банкны тодорхойлолт,
* Эрүүл мэндийг дэмжих сангийн хөрөнгөөр төсөл хэрэгжүүлж байсан туршлагатай бол гэрээгээр хүлээсэн үүргээ биелүүлсэн баримт бичиг болох “Гэрээ дүгнэсэн акт”-ын хуулбарыг хавсаргаж ирүүлнэ.

5. Сонгон шалгаруулалтад тэнцээгүй төслийн баримт бичгийг буцаан олгохгүй. Сонгон шалгаруулалтад тэнцсэн аж ахуйн нэгж, байгууллагатай холбоо барьж, Дэмжих сангийн журмын дагуу гэрээ хийнэ.